ముత్తంశెట్టి శ్రీనివాసరావు

ముత్తంశెట్టి శ్రీనివాస రావు (అవంతి శ్రీనివాస్ గా సుపరిచితులు) భారతీయ రాజకీయవేత్త, విద్యావేత్త. ఆయన ఆంధ్రప్రదేశ్ నందలి అనకాపల్లి పార్లమెంటు నియోజకవర్గానికి ప్రాతినిథ్యం వహిస్తున్నారు. ఆయన ఆంధ్రప్రదేశ్, తెలంగాణ రాష్ట్రాలలో అవంతి విద్యా సంస్థలు నడుపుతున్నాడు. ఈ విద్యా సంస్థలు విశాఖపట్నం నకు చెందిన అవంతీ ఎడ్యుకేషన్ సొసైటీ చే నడుపబడుచున్నవి. ఆయన 2014 భారత సార్వత్రిక ఎన్నికలలో తెలుగుదేశం పార్టీ తరపున పోటీ చేసి గెలుపొందాడు.2019 సార్వత్రిక ఎన్నికలకు ముందు ఈయన వైఎస్సార్సీపీ లో చేరి నియోజకవర్గం నుంచి గెలిచాడు.అనంతరం ఈయనకు మంత్రి పదవి వర్చింది.అతను కాపు సామాజిక వర్గానికి చెందినవాడు

 వ్యక్తిగత జీవితం 
ఆయన జూన్ 12, 1967 లో వెంకటనారాయణ, నాగేశ్వరమ్మ దంపతులకు జన్మించాడు. ఆయన ఎం.జ్ఞానేశ్వరిని జూన్ 20, 1986న వివాహమాడాడు. వారికి కుమార్తె ప్రియాంక, కుమారుడు వెంకట శివనందేష్‌ ఉన్నారు.

 సెక్స్ ఆడియో టేప్ లీక్‌లు : 
అవంతి శ్రీనివాసరావు ఆడియో టేపు లీకేజీ అవంతి అతనిని ఇబ్బందికి గురి చేసింది."లవ్ యు డార్లింగ్", "లవ్ యు బంగారమ్" అంటూ అవంతి శ్రీనివాస్, మరో మహిళల మధ్య ఆరోపించిన ఆడియో టేప్.టేప్ సోషల్ మీడియాలో వైరల్ అయ్యింది, అతను కనికరం లేకుండా ట్రోల్ చేయబడ్డాడు.టేప్‌పై స్పందిస్తూ, తాను పరువు నష్టం కేసు పెడతానని, ఆ ఆడియో తనది కాదని ఆరోపించాడు.

 రాజకీయ జీవితం
అవంతి శ్రీనివాస్ 2009లో ప్రజారాజ్యం పార్టీ ద్వారా రాజకీయాల్లోకి వచ్చి 2009లో భీమిలి నియోజకవర్గం నుండి ఎమ్మెల్యేగా ఎన్నికై అనంతరం చిరంజీవి తన పార్టీని కాంగ్రెస్‌లో విలీనం చేశాక ఆ పార్టీలో చేరి రాష్ట్ర విభజన తర్వాత మారిన పరిస్థితులతో కాంగ్రెస్ పార్టీకి రాజీనామా చేసి 2014 ఎన్నికలకు ముందు టీడీపీలో చేరాడు. ఆయన 2014 ఎన్నికల్లో అనకాపల్లి నుంచి టీడీపీ అభ్యర్థిగా పోటీ చేసి ఎంపీగా గెలిచాడు.

అవంతి శ్రీనివాస్ 2019 ఎన్నికలకు ముందు టీడీపీకి రాజీనామా చేసి వైఎస్సార్‌సీపీలో చేరి భీమిలి నుండి వైసీపీ అభ్యర్థిగా పోటీ చేసి టీడీపీ అభ్యర్థి సబ్బం హరిపై గెలిచి జగన్ మంత్రివర్గంలో 2019 మే 23 నుండి 2022 ఏప్రిల్ 10 వరకు రెండున్నరేళ్ల పాటూ మంత్రిగా పని చేశాడు. ఆయన 2024 ఎన్నికల్లో వైఎస్సార్‌సీపీ తరఫున భీమిలి నుండి పోటీ చేసి టీడీపీ అభ్యర్థి గంటా శ్రీనివాసరావు చేతిలో ఓడిపోయాడు.

అవంతి శ్రీనివాస్ 2024 డిసెంబర్ 12న వ్యక్తిగత కారణాలతో వైఎస్సార్‌సీపీ పార్టీ ప్రాథమిక సభ్యత్వానికి, భీమిలి నియోజకవర్గ ఇంఛార్జ్ పదవికి రాజీనామా చేశాడు.

జనవరి 21, 2016 న ఆయన రైల్వేమంత్రి సురేష్ ప్రభుకు లేఖ రాసి తన నియోజకవర్గంలోని తుని, కొత్తవలస జంక్షన్ (వయా నర్శీపట్నం, చోడవరం, మాడుగుల) రైల్వే మార్గాన్ని రూ.16.82 కోట్లతో బడ్జెట్ లో కేటాయించేట్లు చేశాడు.

మూలాలు

వర్గం:16వ లోక్‌సభ సభ్యులు
వర్గం:జీవిస్తున్న ప్రజలు
వర్గం:విశాఖపట్నం జిల్లా నుండి ఎన్నికైన లోక్‌సభ సభ్యులు
వర్గం:తెలుగుదేశం పార్టీ రాజకీయ నాయకులు
వర్గం:1967 జననాలు
వర్గం:విశాఖపట్నం జిల్లా రాజకీయ నాయకులు